**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL PATALPŲ, SKIRTŲ MAISTO GAMYBAI, SU PAGALBINĖMIS PATALPOMIS BEI ILGALAIKIU MATERIALIUOJU IR TRUMPALAIKIU MATERIALIUOJU TURTU NUOMOS IR MOKINIŲ MAITINIMO PASLAUGŲ TEIKIMO LAZDIJŲ MOTIEJAUS GUSTAIČIO GIMNAZIJOJE**

2019 m. birželio 14 d. Nr. 34-55

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 dalimi, Lazdijų rajono savivaldybės materialiojo turto viešo nuomos konkurso ir nuomos ne konkurso būdu organizavimo tvarkos aprašo, patvirtinto Lazdijų rajono savivaldybės tarybos 2014 m. lapkričio 13 d. sprendimu Nr. [5TS-1352](http://www.infolex.lt/lazdijai/Default.aspx?Id=3&DocId=33803) „Dėl Lazdijų rajono savivaldybės materialiojo turto nuomos viešo nuomos konkurso ir nuomos ne konkurso būdu organizavimo tvarkos aprašo patvirtinimo“, 10 ir 11 punktais ir atsižvelgdama į Lazdijų Motiejaus Gustaičio gimnazijos 2019-05-30 raštą Nr. LGG10-160 „Dėl leidimo išnuomoti patalpas“ bei į 2019-06-05 raštą Nr. LGG10-166 „Dėl Lazdijų Motiejaus Gustaičio gimnazijos 2019 m. gegužės 30 d. rašto Nr. LGG10-160 „Dėl leidimo išnuomoti patalpas“ patikslinimo“, Lazdijų rajono savivaldybės taryba nusprendžia:

1. Išnuomoti viešo konkurso būdu vienerių metų laikotarpiui mokinių maitinimo paslaugoms teikti Lazdijų rajono savivaldybei nuosavybės teise priklausantį Lazdijų Motiejaus Gustaičio gimnazijos patikėjimo teise valdomą turtą:

1.1. mokyklos pastato, esančio Lazdijuose, Vytauto g. 13, unikalus Nr. 5993-6000-5049, 183,11 kv. m ploto patalpas, skirtas maisto gamybai, su pagalbinėmis patalpomis (Nr. R-9, 1-8, 1-9, 1-10, 1-11, 1-12, 1-13, 1-14, 1-15, 1-16, 1-18 ir dalimi patalpos Nr. 1-7);

1.2. ilgalaikį materialųjį turtą pagal 1 priedą;

1.3. trumpalaikį materialųjį turtą pagal 2 priedą.

2. Nustatyti šio sprendimo 1 punkte nurodytų:

2.1. patalpų pradinį nuompinigių dydį – 108,57 Eur už mėn.;

2.2. ilgalaikio materialiojo turto pradinį nuompinigių dydį – 63,28 Eur už mėn.;

2.3. trumpalaikio materialiojo turto pradinį nuompinigių dydį – 0,40 Eur už mėn.

3. Įpareigoti Lazdijų Motiejaus Gustaičio gimnazijos direktorių:

3.1. Organizuoti šio sprendimo 1 punkte nurodytų mokyklos patalpų su ilgalaikiu ir trumpalaikiu materialiuoju turtu nuomos ir mokinių maitinimo paslaugų teikimo viešą konkursą;

3.2. Pasirašius patalpų su ilgalaikiu ir trumpalaikiu materialiuoju turtu nuomos sutartį su viešą konkursą laimėjusiu dalyviu, nuomos sutartį įregistruoti Nekilnojamojo turto registre.

4. Nustatyti, kad mokyklos patalpų su ilgalaikiu ir trumpalaikiu materialiuoju turtu nuomos bei mokinių maitinimo paslaugų teikimo konkurso dokumentuose turėtų būti numatytos šios sąlygos:

4.1. Negali būti keičiama išnuomojamų patalpų paskirtis;

4.2. Įmonei nuomininkei, pagerinusiai išsinuomotą turtą, už pagerinimą neatlyginama;

4.3. Įmonė nuomininkė privalo:

4.3.1. Naudoti turtą pagal paskirtį, griežtai laikytis šios paskirties turtui keliamų priežiūros, priešgaisrinės saugos ir sanitarinių reikalavimų;

4.3.2. Užtikrinti nuomojamų patalpų einamąjį remontą bei nuomojamų įrenginių, skirtų maisto gamybai, saugų darbą, priežiūrą ir remontą;

4.4. Įmonei nuomininkei draudžiama be Lazdijų rajono savivaldybės tarybos rašytinio sutikimo:

4.4.1. Subnuomoti nuomojamą ilgalaikį materialųjį turtą arba kitaip leisti kitiems asmenims juo naudotis;

4.4.2. Atlikti nuomojamo ilgalaikio materialiojo turto kapitalinį remontą arba rekonstravimo darbus;

4.5. Įmonė nuomininkė moka už patalpų šildymą, vietinę rinkliavą už komunalinių atliekų surinkimą iš atliekų turėtojų ir atliekų tvarkymą, už sunaudotą nuomojamose patalpose elektros energiją, šaltą, karštą ir kanalizuojamą vandenį pagal nuomotojo pateiktas sąskaitas, per 15 kalendorinių dienų pervesdama pinigus į nurodytą sąskaitą;

4.6. Įmonė nuomininkė, sutartyje nustatytu laiku nesumokėjusi nuompinigių, moka 0,05 procento delspinigius už kiekvieną pavėluotą dieną;

4.7. Įmonė, norinti teikti mokinių maitinimo paslaugas Lazdijų Motiejaus Gustaičio gimnazijoje, turės:

4.7.1. Pati apsirūpinti trūkstama įranga, reikalinga maisto gamybai;

4.7.2. Dalyvauti kitų institucijų vykdomose vaikų maitinimo programose;

4.7.3. Maitinimą organizuoti vadovaujantis Lietuvos Respublikos įstatymais, Higienos normomis ir kitais teisės aktais, nustatančiais maisto tvarkymą ir maisto saugą;

4.7.4. Užtikrinti, kad visi vaikų maitinimui naudojami maisto produktai atitiktų Lietuvos Respublikos teisės aktų reikalavimus;

4.7.5. Siekti vaikų maitinimui naudoti kuo daugiau vietos regiono produktų;

4.8. Teikiant mokinių maitinimo paslaugas, patiekalus gaminti su ne didesniu kaip 25 proc. antkainiu nuo žaliavų kainos;

4.9. Mokinių maitinimo paslaugų teikimo sutartyje turi būti numatyti įmonės – paslaugos teikėjos konkretūs asmenys, kurie privalės nuolat kontroliuoti mokinių maitinimo kokybę ir sutarties sąlygų vykdymą;

4.10. Išnuomojamo ilgalaikio materialiojo ir trumpalaikio materialiojo turto sąrašai turi būti pridedami prie turto nuomos sutarties kaip jų priedai;

4.11. Mokyklos patalpų, skirtų maisto gamybai, su pagalbinėmis patalpomis nuomos bei mokinių maitinimo paslaugų teikimo sutarčių numatomas galiojimo terminas – 1 metai. Sutarčių pratęsimas nenumatomas.

5. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Ineta Junelienė, tel. (8 318) 51 460

Lazdijų rajono savivaldybės tarybos

2019 m. birželio d.

sprendimo Nr.

1 priedas

**LAZDIJŲ RAJONO SAVIVALDYBEI NUOSAVYBĖS TEISE PRIKLAUSANČIO LAZDIJŲ MOTIEJAUS GUSTAIČIO GIMNAZIJOS PATIKĖJIMO TEISE VALDOMO** **ILGALAIKIO MATERIALIOJO TURTO, IŠNUOMOJAMO MOKINIŲ MAITINIMO PASLAUGOMS TEIKTI, SĄRAŠAS**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Pavadinimas | Inventorinis Nr. | Kiekis, vnt. | Pradinė vertė, Eur | Nusidėvėjimas, Eur | Likutinė vertė, Eur |
| 1. | Tešlos minkymo mašina | 1320007 | 1 | 405,76 | 405,76 | 0,00 |
| 2. | Šaldiklis „Snaigė – 122“ | 1320042 | 1 | 339,43 | 339,43 | 0,00 |
| 3. | Bulvių skutimo mašina | 1320089 | 1 | 583,01 | 583,01 | 0,00 |
| 4. | Konvekcinė krosnis PKA10-1/1P | 1630127 | 1 | 3734,07 | 3734,07 | 0,00 |
|  |  |  | Iš viso: | 5062,27 | 5062,27 | 0,00 |

\_\_\_\_\_\_\_\_\_\_\_\_\_\_

Lazdijų rajono savivaldybės tarybos

2019 m. birželio d.

sprendimo Nr.

2 priedas

**LAZDIJŲ RAJONO SAVIVALDYBEI NUOSAVYBĖS TEISE PRIKLAUSANČIO LAZDIJŲ MOTIEJAUS GUSTAIČIO GIMNAZIJOS PATIKĖJIMO TEISE VALDOMO** **TRUMPALAIKIO MATERIALIOJO TURTO, IŠNUOMOJAMO MOKINIŲ MAITINIMO PASLAUGOMS TEIKTI, SĄRAŠAS**

|  |  |  |  |  |  |
| --- | --- | --- | --- | --- | --- |
| Eil. Nr. | Pavadinimas | Inventorinis Nr. | Kiekis, vnt. | Vieneto kaina Eur | Suma,  Eur |
| 1. | Marmitinė linija | VL07100422 | 1 | 86,89 | 86,89 |
| 2. | Plovyklos vonia | VL07100886 | 2 | 0,27 | 0,54 |
| 3. | Mėsai malti mašinėlė | VL07106625 | 1 | 0,33 | 0,33 |
| 4. | Bulvių tarkavimo mašinėlė | VL07107322 | 1 | 10,25 | 10,25 |
| 5. | El. virimo katilas | VL07113793 | 1 | 143,54 | 143,54 |
| Iš viso: | | | | | 241,55 |

**\_\_\_\_\_\_\_\_\_\_\_\_\_\_**

**LAZDIJŲ RAJONO SAVIVALDYBĖS TARYBOS SPRENDIMO PROJEKTO „DĖL PATALPŲ, SKIRTŲ MAISTO GAMYBAI, SU PAGALBINĖMIS PATALPOMIS BEI ILGALAIKIU MATERIALIUOJU IR TRUMPALAIKIU MATERIALIUOJU TURTU NUOMOS IR MOKINIŲ MAITINIMO PASLAUGŲ TEIKIMO LAZDIJŲ MOTIEJAUS GUSTAIČIO GIMNAZIJOJE“**

**AIŠKINAMASIS RAŠTAS**

2019-06-06

Lazdijai

Lazdijų rajono savivaldybės tarybos sprendimo „Dėl patalpų, skirtų maisto gamybai, su pagalbinėmis patalpomis bei ilgalaikiu materialiuoju ir trumpalaikiu materialiuoju turtu nuomos ir mokinių maitinimo paslaugų teikimo Lazdijų Motiejaus Gustaičio gimnazijoje“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 dalimi, Lazdijų rajono savivaldybės materialiojo turto viešo nuomos konkurso ir nuomos ne konkurso būdu organizavimo tvarkos aprašo, patvirtinto Lazdijų rajono savivaldybės tarybos 2014 m. lapkričio 13 d. sprendimu Nr. 5TS-1352 „Dėl Lazdijų rajono savivaldybės materialiojo turto nuomos viešo nuomos konkurso ir nuomos ne konkurso būdu organizavimo tvarkos aprašo patvirtinimo“, 10 ir 11 punktais ir atsižvelgiant į Lazdijų Motiejaus Gustaičio gimnazijos 2019-05-30 raštą Nr. LGG10-160 „Dėl leidimo išnuomoti patalpas“ bei į 2019-06-05 raštą Nr. LGG10-166 „Dėl Lazdijų Motiejaus Gustaičio gimnazijos 2019 m. gegužės 30 d. rašto Nr. LGG10-160 „Dėl leidimo išnuomoti patalpas“ patikslinimo“.

Lazdijų Motiejaus Gustaičio gimnazija 2019-05-30 raštu Nr. LGG10-160 „Dėl leidimo išnuomoti patalpas“ kreipėsi dėl patalpų su ilgalaikiu materialiuoju ir trumpalaikiu materialiuoju turtu išnuomavimo mokinių maitinimo paslaugų teikimui, kadangi 2019-06-30 baigiasi mokinių maitinimo organizavimo sutartis sudaryta su UAB „Grūstė“.

Šio sprendimo projekto tikslas – išnuomoti viešo konkurso būdu vienerių metų laikotarpiui mokinių maitinimo paslaugoms teikti rajono savivaldybei nuosavybės teise priklausantį Lazdijų Motiejaus Gustaičio gimnazijos patikėjimo teise valdomą turtą: mokyklos pastato, esančio Lazdijuose, Vytauto g. 13, unikalus Nr. 5993-6000-5049, 183,11 kv. m. ploto patalpas, skirtas maisto gamybai su pagalbinėmis patalpomis (Nr. R-9, 1-8, 1-9, 1-10, 1-11, 1-12, 1-13, 1-14, 1-15, 1-16, 1-18 ir dalimi patalpos Nr. 1-7) bei ilgalaikį materialųjį turtą pagal 1 priedą ir trumpalaikį materialųjį turtą pagal 2 priedą.

Nustatyti šio sprendimo 1 punkte nurodytų:

1. patalpų pradinį nuompinigių dydį – 108,57 Eur už mėn.;

2. ilgalaikio materialiojo turto pradinį nuompinigių dydį – 63,28 Eur už mėn.;

3. trumpalaikio materialiojo turto pradinį nuompinigių dydį – 0,40 Eur už mėn.

Įpareigoti Lazdijų Motiejaus Gustaičio gimnazijos direktorių: organizuoti šio sprendimo nurodytų mokyklos patalpų su ilgalaikiu ir trumpalaikiu materialiuoju turtu nuomos ir mokinių maitinimo paslaugų teikimui viešą konkursą; pasirašius patalpų su ilgalaikiu ir trumpalaikiu materialiuoju turtu nuomos sutartį su viešą konkursą laimėjusiu dalyviu, nuomos sutartį įregistruoti Nekilnojamojo turto registre.

Priėmus sprendimo projektą, neigiamų pasekmių nenumatoma.

Naujų teisės aktų priimti ar galiojančių pakeisti, panaikinti, priėmus teikiamą projektą, nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Ekonomikos skyriaus vyr. specialistė Ineta Junelienė.

Ekonomikos skyriaus vyr. specialistė Ineta Junelienė